title: Αξιολόγηση χώρων πρασίνου με στόχο την υγεία και την ευημερία. Μελέτη εφαρμογής: Δημοτικός Κήπος και Πάρκο Ειρήνης και Φιλίας των Λαών, Χανιά
title: Assessing green spaces from a health and well-being perspective. Case study area: Municipal Garden and People's Peace and Friendship Park, Chania, Crete, Greece
Creators: name: Κωνσταντινου Φανη
Publisher: name: Technical University of Crete
Year: 2023

description: Ο σύγχρονος άνθρωπος ζει σε ένα υποβαθμισμένο αστικό περιβάλλον, το οποίο χαρακτηρίζεται από βεβαρυμμένες κλιματικές συνθήκες, υποβαθμισμένη ποιότητα αέρα και ηχορύπανση που έχουν ως αποτέλεσμα την δυσμενή επίδραση στην σωματική και ψυχολογική του υγεία. Δεδομένου αυτού, η ανάγκη ύπαρξης αστικού πρασίνου γίνεται ολοένα και πιο επιτακτική για την ζωή των κατοίκων των πόλεων. Έχουν εκπονηθεί πολλές μελέτες που αποδεικνύουν ότι η απώλεια και η υποβάθμιση του αστικού πρασίνου συντελούν στην επιβάρυνση της υγείας και της ευημερίας των κατοίκων των πόλεων, μιας και οι επιπτώσεις των δυσμενών συνθηκών που παράγονται από το αστικό περιβάλλον, όπως η υψηλή θερμοκρασία, η ατμοσφαιρική ρύπανση και ο θόρυβος, επιδεινώνονται. Η ύπαρξη αστικών χώρων πρασίνου ή λύσεων που βασίζονται στη φύση (NBS) προσφέρει ευκαιρίες για σωματική άσκηση, ψυχική αποκατάσταση και χαλάρωση, ενώ ταυτόχρονα συντελεί στην βελτίωση των επιπτώσεων από τους προαναφερθέντες δυσμενείς παράγοντες που προκαλούνται από το αστικό περιβάλλον.
Στην παρούσα διπλωματική εργασία αξιολογούνται δύο πολυσύχναστοι πράσινοι χώροι της πόλης των Χανίων, ο Δημοτικός Κήπος και το Πάρκο Ειρήνης και Φιλίας των Λαών, χρησιμοποιώντας επιλεγμένους δείκτες κλιματικής ανθεκτικότητας και ποιότητας αέρα από την διεθνή βιβλιογραφία. Στόχος της εργασίας είναι η ανάδειξη των ποιοτικών χαρακτηριστικών του πράσινου χώρου (μείωση της θερμοκρασίας περιβάλλοντος, απομάκρυνση ρύπων, κ.α.) που συνεισφέρουν στην βελτίωση της υγείας και της ευημερίας των κατοίκων της πόλης. Η αξιολόγηση αυτή θα συνεισφέρει στον εντοπισμό καλών πρακτικών και στην αναβάθμιση του σχεδιασμού των χώρων αυτών από τους μελλοντικούς πολεοδόμους.
Για την αξιολόγηση του πρασίνου χώρου που μελετάται έγινε επεξεργασία των δεδομένων της θερμοκρασίας του αέρα και της σχετικής υγρασίας που καταγράφηκαν από τους αισθητήρες που τοποθετήθηκαν στον πράσινο και στον εξωτερικό αστικό χώρο. Επίσης, έγινε ανάλυση των δεδομένων της θερμοκρασίας του αέρα, της σχετικής υγρασίας και της θερμοκρασίας ακτινοβολίας που καταγράφηκαν από φορητό τριποδικό μετεωρολογικό σταθμό. Για την εκτίμηση των θερμικών καταπονήσεων που υφίσταται ο άνθρωπος εντός και εκτός του πράσινου χώρου, υπολογίσθηκε ο Παγκόσμιος θερμικός κλιματικός δείκτης (UTCI). Επιπροσθέτως, για τον υπολογισμό της δυνατότητας απομάκρυνσης αέριων ρύπων και για τον υπολογισμό της δέσμευσης/ αποθήκευσης άνθρακα από την βλάστηση έγινε χρήση του λογισμικού I-Τree Εco με δεδομένα που συλλέχθηκαν επιτόπια από τον πράσινο χώρο (πλήθος δέντρων, είδος, μέγεθος δέντρων και της κόμης αυτών, έκθεση πλευρών του δέντρου στον ήλιο κ.α.).
Τα αποτελέσματα που προέκυψαν από την επεξεργασία των δεδομένων που συλλέχθηκαν αναδεικνύουν την αναγκαιότητα ύπαρξης πράσινων χώρων στις πόλεις ενώ αναδεικνύεται η ανάγκη για περαιτέρω έρευνα με στόχο την πληρέστερη αξιολόγηση του χώρου αυτού ως προς την συνεισφορά του στην υγεία και την ευημερία των κατοίκων της πόλης των Χανίων.
description: Modern man lives in a degraded urban environment, characterized by severe climatic conditions, poor air quality and noise pollution, which have an adverse effect on his physical and psychological health. Given this, the need for urban green spaces is becoming increasingly urgent for the lives of urban residents. Many studies have been carried out to show that the loss and degradation of urban greenery contributes to the deterioration of the health and well-being of city dwellers, as the effects of the adverse conditions produced by the urban environment, such as high temperatures, air pollution and noise, are exacerbated. The existence of urban green spaces or nature-based solutions (NBS) offers opportunities for physical exercise, mental rehabilitation and relaxation, while at the same time it’s helping ameliorate the effects of the above-mentioned adverse factors caused by the urban environment.
In this thesis two busy green spaces of the city of Chania, the Municipal Garden and the Park of Peace and Friendship, are evaluated using selected indicators of climate resilience and air quality from the international literature. The aim of the study is to highlight the qualitative characteristics of green space (reduction of ambient temperature, removal of pollutants, etc.) that contribute to the improvement of health and well-being of the city's residents. This evaluation will contribute to the identification of good practices and the improvement of the design of these spaces by future urban planners.
To evaluate the green space under study, the data of air temperature and relative humidity recorded by sensors placed in the green and outdoor urban space were processed. Also, the data of air temperature, relative humidity and radiation temperature recorded by a portable tripod weather station was analyzed. To estimate the thermal stresses experienced by humans inside and outside the green space, the Universal Thermal Climate Index (UTCI) was calculated. In addition, in order to calculate the removal potential of air pollutants and to calculate the carbon sequestration/storage by vegetation, the I-Tree Eco software was used with data that was collected on-site from the green space (number of trees, species, size of trees and their crown, exposure of tree sides to the sun, etc.).
The results obtained from the processing of the collected data highlight the necessity of the existence of green spaces in cities and the need for further research to fully assess the contribution of this space to the health and well-being of the residents of the city of Chania.